**Gaelscoil Dara - Socruithe don Athoscailt (Cuid a dó)**

**Pleanáil agus Ullmhúchán chun Filleadh ar Scoil**

Tá sé mar phríomhchuspóir againn sláinte na foirne agus na ndaltaí a chosaint chun filleadh ar ais ar scoil go sábháilte.Tá súil againn go bhfillfidh na páistí ar an scoil go sona sásta, sábháilte agus chun é seo a chinntiú tá muid ag moladh go ndéanfaidh tú beagán comhrá le do pháiste faoi sláinteachas , díghalrú , scaradh sóisialta agus a mhíniú dóibh go mbeidh ranganna roinnte i ngrúpaí (pods) agus boilgeoga (bubbles) nuair a thagann siad ar ais.

Léigh an t-eolas seo go cúramach le do thoil - leagann sé amach na prótacail maidir le filleadh ar an scoil.

|  |
| --- |
| **Ní ceart d’aon pháiste le comharthaí Covid 19 teacht ar scoil** |

**Oiliúint Ionduchtaithe**

Tabharfaidh gach ball foirne faoi Oiliúint Ionduchtaithe Covid-19 agus cuirfidh siad i gcrích é sula bhfillfidh siad ar fhoirgneamh na scoile. Is é is cúis leis an oiliúint sin a chinntiú go bhfuil eolas agus tuiscint iomlán ag na baill foirne ar na nithe seo a leanas:

* An chomhairle agus an treoir is nuashonraithe maidir le sláinte phoiblí;
* Siomptóim Covid-19;
* Cad é ba chóir a dhéanamh má thagann siomptóim Covid-19 ar bhall foirne nó ar dhalta agus iad ar scoil;
* Achoimre ar phlean freagartha Covid-19.

Nós Imeachta chun Filleadh ar Obair (NIFO)

Sula bhfilleann siad ar an ionad oibre, ní mór don fhoireann foirm **Filleadh ar Obair (FO)** a chomhlánú, líonfar an cháipéis seo **3 lá sula bhfilleann muid ar ais ar scoil.**

Príomhionadaí Oibrithe (PO)

Tá Príomhionadaí Oibrithe (PO) agus Leas-Ionadaí Oibrithe ceapaithe ag an scoil. Beidh an PO ag obair leis an bhfostóir chun cuidiú le bearta a chur i bhfeidhm chun leathadh COVID -19 a chosc agus monatóireacht a dhéanamh ar an méid atáthar ag cloí leis na bearta sin agus beidh ról aici maidir le comhairle sláinte maidir le COVID-19 a chur in iúl san ionad oibre.

**Comharthaíocht**

Beidh ar scoileanna comharthaíocht a thaispeáint ar a léireofar comharthaí agus siomptóim COVID-19 agus tacú le sláinteachas maith láimhe agus riospráide.

**Sábháilteacht agus Measúnú Riosca a nuashonrú**

Comhlánfaidh an scoil measúnú riosca chun aon rioscaí nua a bhaineann le Plean Freagartha COVID-19 na scoile a mheas.

Beidh athrú ar bith ar mheasúnuithe riosca reatha na scoile á dhoiciméadú agus á thabhairt isteach mar chuid de ráiteas sábháilteachta na scoile.

**Rochtain ar Loga na Scoile agus Rochtana**

Beidh rochtain ar fhoirgneamh na scoile de réir nósanna imeachta comhaontaithe na scoile. Beidh socruithe do chuairteoirí riachtanacha ar nós conraitheoirí agus tuismitheoirí teoranta do chuspóirí riachtanacha agus teoranta dóibh siúd a gheobhaidh cead roimh ré ón bpríomhoide. Coinneofar loga síneadh isteach/amach dóibh siúd a théann isteach sa scoil.

**Bearta Rialaithe - Chun cosc a chur le Covid-19 teacht isteach agus Leathadh sa suíomh scoile.**

Cuireadh réimse de bhearta rialaithe riachtanacha i bhfeidhm chun an riosca go leathfar an víreas Covid-19 a laghdú agus chun sábháilteacht, sláinte agus leas foirne, daltaí, tuismitheoirí agus cuairteoirí a chosaint a oiread agus is féidir sa scoil. Leanfar d’athbhreithniú agus nuashonrú a dhéanamh ar bhonn leanúnach ar na bearta rialaithe de réir mar is gá.

Is ríthábhachtach go mbeadh baill foirne, daltaí, tuismitheoirí agus cuairteoirí ar an eolas faoi na bearta rialaithe atá leagtha amach agus ní mór dóibh a bheith ag comhoibriú go hiomlán leis na riachtanais sláinte agus sábháilteachta go léir agus cloí leo dá réir.

**Siomptóim Covid-19 a aithint – Príomh phointí le bheith ar eolas ag tuismitheoirí**

Is galar nua é Covid 19 a thagann ón víreas Coróinvíreas agus a bhfuil tionchar aige ar na scamhóga agus na bealaí análaithe. Scaipeann an víreas trí bhraoiníní agus sraothartach . Chun scaipeadh caithfidh an víreas teacht ó bhéal nó srón duine leis an víreas isteach i do shrón féin, do bhéal nó i do shúile .Is féidir an víreas a thógáil go díreach nó go hindíreach, ( ar na lámha, ó threalamh nó ó dhromchlaí ). Má bhíonn teagmháil agat le duine leis an víreas atá ag casacht nó ag sraothartach nó má leagann tú do lámha ar dhromchla nó rudaí ar leo agus ansin lámh a leagan ar do shrón, do bhéal nó do chuid súile gan do lámha a bheith nite go maith agat, is féidir leat an víreas a thógáil. Is galar nua é Covid 19 agus tá muid fós ag foghlaim faoi na bealaí a scaipeann sé agus bealaí chun é a smachtú, mar sin tá sé ríthábhachtach eolas suas chun dáta a léamh agus na treoracha a leanúint.

Is féidir dul chuig na nascanna seo a leanas chun an t-eolas sin a fháil;

• HSE-HPSC: <https://www.hpsc.ie/a-z/respiratory/coronavirus/novelcoronavirus/>

• HSE Hub: <https://www2.hse.ie/coronavirus/>

• Department of Health: https://www.gov.ie/en/news/7e0924-latest-updates-on-covid-19- coronavirus/

**Na comharthaí is coitianta**

Chun leathadh COVID-19 a chosc tá sé tábhachtach eolas a bheith agat faoi na comharthaí agus iad a aithint. Is iad sin:

* Teocht ard
* Casacht
* Gearranáil
* Boladh nó blas a bheith caillte nó blas as riocht

**Dea-chleachtas do thuismitheoirí agus do pháistí**

Chun leathadh COVID-19 a chosc tá sé riachtanach na nósanna seo a chleachtadh;

**Sláinteachas Láimhe**

Nigh na lámha le gallúnach agus uisce ( an bealach is fearr) agus déan díghalrú ar na lámha . Ba cheart do dhaltaí agus do bhaill foirne sláinteachas a dhéanamh ar na lámha:

* Ar theacht ar scoil dóibh.
* Sula n-itheann siad nó sula n-ólann siad.
* I ndiaidh dóibh dul chuig an leithreas.
* I ndiaidh dóibh a bheith ag súgradh lasmuigh.
* Nuair a bhíonn a lámha salach.
* Nuair a dhéanann siad casacht nó sraoth.

**Sláinteachas Anála**

Clúdaigh do bhéal agus do shrón le ciarsúr nó le d’uillinn crochta nuair atá casacht ort agus sraoth á ligean agat - ansin caith an ciarsúr go sábháilte i mbosca bruscair in aice láimhe. Nigh do lámha agus úsáid díghalrú ar do lámha.

**Scaradh Fisiceach**

Fág 2m idir thú fein agus daoine eile an méid is féidir go háirithe aon duine atá ag casacht rl.,

Ba cheart teagmháil fhisiceach shóisialta a sheachaint (beannachtaí ó lámh go lámh, barróga).

**Ná leag do lámha ar do shúile , ar do shrón ná ar do bhéal**.

**Páistí nár cheart dóibh freastal ar an scoil**

***Ní ceart d’aon pháiste le siomptóim Covid 19 teacht ar scoil***

Má bhaineann do pháiste le aon ceann de na catagóir seo a leanas ní ceart dóibh teacht ar scoil;

* Páistí atá ag taispeáint comharthaí Covid 19
* Páistí atá tinn, m.sh le teocht , ag casacht nó ag sraothartach, ag urlacan nó má tá an bhuinneach orthu.
* Páistí a fuair diagnóis Covid 19
* Paistí a bhí i gcomhluadar duine le Covid 19
* Páistí gur cás amhrasta Covid 19 iad agus nach bhfuil torthaí na tástala faighte fós.
* Paistí a bhí i gcomhluadar / i dteagmháil le duine gur cás amhrasta iad agus iad ag fanacht ar thorthaí na tástála.
* Páistí le fadhbanna leanúnacha sláinte agus go bhfuil treoir faighte acu ó dhochtúir gan dul ar scoil.
* Páistí atá tar éis filleadh abhaile i ndiaidh taisteal thar lear agus go bhfuil orthu féin –aonrú a dhéanamh ar feadh 14 lá agus / páistí tuismitheoirí a bhí thar lear agus a chaithfidh féin aonrú ar feadh 14 lá.

**Ag Déileáil le Cás Amhrasta Covid 19**

Ní mór do bhaill foirne nó daltaí fanacht sa bhaile agus iad ag taispeáint comhartha ar bith do COVID-19. Tá na treoracha seo le leanúint nuair atá an scoil ag iarraidh dul i ngleic le cás amhrasta sa scoil.

* Más rud é gur dalta é/í an duine le cás amhrasta, ní mór dul i dteagmháil le tuismitheoirí/caomhnóirí an pháiste gan mhoill;
* Ní mór an duine a leithlisiú agus nós imeachta a chur i bhfeidhm chun iad a thabhairt ar an mbealach leithlise go dtí an t-ionad leithlise, ag fanacht 2m nó níós faide ón duine tinn agus ag déanamh cinnte go bhfuil gach éinne eile 2m ar a laghad ón duine tinn i gcónaí;
* Cuir clúdach aghaidhe ar fáil don duine le comharthaí COVID-19 má tá ceann ar fáil. Ní mór dó/di an masc a chaitheamh i gcomhlimistéar le daoine eile, agus nuair atá sé/sí ag filleadh ón scoil;
* Déan measúnú ar chumas an duine le comharthaí COVID-19 filleadh abhaile gan mhoill (lena thuismitheoirí) agus ansin dul i dteagmháil lena dhochtúir agus féin-aonrú a chleachtadh sa bhaile;
* Muna bhfuil an duine tinn in ann dul abhaile gan mhoill, cabhraigh leis/ léi leithlisiú ar scoil agus teagmháil a dhéanamh lena dhochtúir.
* Ba chóir comhairle a thabhairt don duine le comharthaí COVID-19 a bhéal agus a shrón a chlúdach leis an gciarsúr aon uaire a chuirtear ar fáil nuair a bhíonn sé ag casacht nó ag sraothartach, agus an ciarsúr a chur sa mhála dramhaíola a chuirtear ar fáil;
* Má tá sé de chumas ag an duine filleadh abhaile, socraigh go n-iompróidh ball clainne é abhaile chomh luath is féidir agus tabhair comhairle dó a chuid comharthaí a chur in iúl dá dhochtúir ar an bhfón. Ní mór iompar poiblí a sheachaint;
* Má tá sé ró-thinn chun filleadh abhaile nó má tá comhairle bhreise de dhíth ort, cuir glaoch ar 999 nó 112 agus cuir in iúl dóibh gur cás amhrasta COVID-19 é/í an duine tinn;
* Déan socrú ar ghlantóireacht oiriúnach don ionad leithlise agus na láithreacha oibre cuí.

Cuirfidh an FSS aon teagmháil le cás daingnithe a bhí ag baill foirne/tuismitheoirí in iúl dóibh tríd an bpróiseas rianaithe teagmhála. Rachaidh an FSS i dteagmháil le gach duine ábhartha i gcás go ndéanfadh diagnóis COVID-19. Ní mór treoracha an FSS a leanúint agus tá rúndacht na foirne agus na ndaltaí riachtanach i gcónaí.

**Ag tacú le páistí nach féidir leo freastal ar scoil**

Muna féidir le páiste teacht ar scoil ar bhonn leanúnach mar gheall ar na cúiseanna luaite thuas, eagróidh an muinteoir ranga agus an múinteoir oideachas speisialta (má oireann) ,gníomhaíochtaí nó clár oibre chun tacú leis na tuismitheoirí Ieanacht leis an bhfoghlaim sa bhaile .

**Freagrachtaí do thuismitheoirí**

* Caithfidh tuismitheoirí cinnte a dhéanamh ainm an pháiste a bheith ar gach a bhaineann leis an bpáiste m.sh. bosca lón, buidéal, peann chás, leabhar / cóipleabhar, cóta, hata agus rl. Níl cead aon rud a roinnt le aon duine eile.
* Bí cinnte go dtuigeann do pháiste na treoracha maidir le casacht/ sraotharnach/ ciarsúr a úsáid agus díghalrú láimhe a úsáid , sula bhfilleann siad ar an scoil.
* Glan na leabhra,na pinn luaidhe , bosca lón, buidéal, le ciarsúr alcóil nuair atá an obair bhaile déanta agus sula dtéann gach rud ar ais sa mhála scoile
* Caithfidh na páistí ó rang 1 aníos buidéal uisce a bheith acu ar scoil. Níl uisce ar fáil, ach I Naíonáin Bheaga agus Naíonáin Mhóra mar chuid den lón ar scoil a thuilleadh, mar sin, líon na buidéil gach oíche sa bhaile le bhur dtoil.
* Chun cuidiú le do pháiste –is féidir barr a chur ar na pinn luaidhe agus línte a tharraingt sna cóipleabhair, sa bhaile .
* Caithfidh gach páiste ***dul ag an leithreas roimh theacht ar scoil gach lá.***
* Caithfidh gach páiste ***na lámha a ní roimh theacht ar scoil gach lá.***
* Bí cinnte na h-éadaí a bheith glan agus nite go minic mar seans go mbeidh páistí ag casacht nó ag sraothartach ar na muinchillí mar atá molta sna treoracha.

***Nóta*** ; **Beidh na lóin scoile ar fáil mar is gnáth, seachas an t-uisce ó rang 1 aníos (ní bheidh na fuaráin uisce ar fáil).**

**Sláinteachas agus Glantachán**

* Tá gallúnach, uisce te, tuaillí páipéir agus boscaí brúscair curtha ar fáil i ngach seomra ranga .
* Tá stáisiún díghalrú ag na bealaí iontrála ar fad sa scoil .
* Ta ábhair ghlantacháin tugtha do gach múinteoir agus beidh orthu a limistéir oibre féin a choinneáil glan.
* Déanadh dian-ghlanadh ar an scoil agus tá bearta breise sláinteachais curtha i bhfeidhm chun treoracha an FSS agus an Roinn Oideachas agus Scileanna a chomhlánu.
* Tá breis ama curtha ar fáil chun an scoil a ghlanadh agus beidh glantachán breise a dhéanamh.

**Athraithe do Leagan amach na scoile**

Tá sé molta scaradh sóisialta a choinneáil i dtimpeallacht na scoile mar cheann de na príomhbhearta rialaithe chun an riosca go dtabharfaí isteach agus go leathfar COVID-19 a íoslaghdú.

* Chun an méid spás agus is féidir a dhéanamh , tógfar amach aon troscán nach bhfuil riachtanach sna seomraí ranga.
* Eagrófar na páistí i podanna nó neadracha (grupaí beaga)
* Déanfaidh múinteoiri na bunranganna (Naí. – Rang 2) ath- chóiriú ar na seomraí chun scaradh 1m a bheith idir na podanna. Ins na ranganna sinsearacha, Rang 3- Rang 6, déanfar ath -chóiriu ar na seomraí chun scaradh 1m a bheith idir na páistí, an méid is féidir.
* Beidh na ranganna mar bhoilgeoga agus beidh cosc ar hidirghníomhaíocht idir na boilgeoga (ranganna)
* Ní bheidh cead ach acmhainní atá soghlanta agus furasta a dhíghalrú a úsáid sa seomra ranga – beidh acmhainní riachtanacha eile a bheidh in úsáid taobh istigh de na podanna m.sh. bréagáin bhoga / éadaí le ní go minic agus le díghalrú.
* Níl cead ag páistí acmhainní a roinnt lena chéile.

**Trealamh comhroinnte**

Beidh sé riachtanach cuid den trealamh ranga a chomhroinnt mar shampla; taibléidí, ríomhairí glúine, méarchláir agus trealamh a úsáidtear le linn gníomhaíochtaí spraoi sna ranganna naíonáin. Déanfar an trealamh go léir a ghlanadh go rialta agus a díghalrú chun íoslaghdú a dhéanamh ar scaipeadh Covid 19.

**Áiteanna spraoi taobh amuigh**

Beidh gach sraith de naoi mboilgeog in ann am a chaitheamh taobh amuigh sa chlós spraoi ag na sosanna. Beidh sosanna éagsula ann chun na rialacha maidir le scaradh sóisialta a chomhlíonadh. Rachaidh na ranganna atá sa ghrád céanna go dtí an clós céanna ***ach******ag amannta éagsúla*** agus leanfar mar seo don chéad téarma. Déanfaidh na múinteoirí ranga, múinteoirí oideachais speisialta agus na cúntóirí riachtanas speisialta feitheoireacht ag am lóin.

***Tabhair faoi deara***

***Níl clós na scoile ná an clós spraoi ar fáil ag am ar bith i rith an lae ná ag na hamannta nuair a chríochnaíonn an scoil. Ar mhaithe le sábháilteacht agus sláinteachas, iarrtar ar thuismitheoirí / caomhnóirí an suíomh scoile a fhágáil chomh luath agus atá na páistí bailithe acu.***

**Riachtanais Speisialta Oideachais**

* Ag dul leis an bpolasaí Oideachas Speisialta, cuirfear tacaíocht foghlama ar fáil ar bhonn tacaíochta sa rang agus páistí a thógáil amach as an rang i ngrúpaí beaga. Eagrófar an tacaíocht chun gach iarracht a dhéanamh go mbeidh múinteoirí ag obair le chéile sa bhoilgeog chéanna.
* I gcás go mbeidh an fhoireann teagaisc ag obair lena chéile sa seomra ranga, déanfaidh gach múinteoir an-iarracht an scaradh sóisialta a chomhlíonadh.
* Má tá tacaíocht á fháil ag páistí sa seomra oideachais speisialta , beidh scaradh 1m idir gach páiste sa ghrúpa.
* Glanfar an trealamh, na boird, cathaoireacha agus ríomhairí sna seomraí oideachais speisialta idir na grúpaí éagsúla.

**Úsáid TCP i Scoileanna**

Beidh an fhoireann scoile ag caitheamh scáthlán agus/ nó masc. Beidh TCP iomchuí ar fáil chun déileáil le cásanna amhrasta COVID-19, riachtanais chúraim phearsanta agus le haghaidh garchabhrach, m.sh lámhainní agus mascanna.

**Neamhláithreachtaí agus ionadaithe a bhainistiú**

Sa chás nach féidir le múinteoir freastal ar an scoil, déanfar gach iarracht ionadaí a fháil don rang mar atá leagtha síos ag treoracha na Roinne Oideachais. Ní bheidh sé oiriúnach páistí a sheoladh chuig seomraí ranga eile.

**Corp oideachas**

Chomh fada agus is féidir agus ag brath ar an aimsir, leanfaidh ranganna corp oideachais ar aghaidh taobh amuigh. Ní bheidh cead ach trealamh a úsáid a bhaineann leis an rang sin amháin.

**Tionchar COVID-19 ar imeachtaí áirithe i scoileanna**

**Imeachtaí Iarscoile**

**Tá athoscailt na Scoile , An Naíonra , Gliondara agus seirbhísí riachtanacha amháin mar phríomh chuspóir ag Bord Bainistíochta Gaelscoil Dara i láthair na huaire. Tá an Bhord ag leanacht comhairle an CPMSA sa chás seo agus tá gach gníomhaíocht eile nach seirbhís eigeandála iad , curtha ar athló. Déanfaidh muid gach iarracht tuismitheoirí a choinneáil ar an eolas faoi aon athrú.**